Gastehuise | Zuid-Afrikahuis
Met die NZAV se oogmerk om Nederlanders met inheemse Suid-Afrikaanse kultuur kennis te laat maak, is onder andere op die gedagte gekom om samewerking te verkry van gastehuise in Suid-Afrika.
Gastehuise in Suid-Afrika bied algemene dienste aan reisigers, en is 'n gewilde tipe van huisvestiging, wat as alternatief vir hotelverblyf aanbeveel word. Gastehuise bied oor die algemeen 'n huislike en intieme atmosfeer aan gaste.
Afgesien van die moontlikheid om as reisiger op 'n stylvolle wyse in 'n privaat woning te woon, kan direkte kennismaking met Suid-Afrikaners, hul taal en hul leefwyse plaasvind en vriendskappe gesmee word deur gebruik te maak van gastehuise. 'n Besoek aan 'n gastehuis op 'n Karoo-plaas sou 'n onvergeetlike ervaring besorg, om maar een voorbeeld te noem.
Gastehuise onder die vaandel van die NZAV voldoen onder andere aan die volgende kriteria:
- die gastehuis laat die besoeker kennis maak met die Afrikaanse taal en kultuur
- die eienaars is 'n Afrikaans sprekende Suid-Afrikaners
Wanneer u in aanmerking wil kom vir vermelding op ons "gastehuis' lys, neem u asb. kontak op met die NZAV. U sal besoek ontvang van een van ons medewerkers
Met die hulp van Johan en Ode Krige van Caledon Villa Gastehuis in Stellenbosch, is 'n lys van stylvolle gastehuise in Suid-Afrika opgestel. Hierdie Gastehuise is almal lede van die NZAV, en is voorbereid op, en ingelig oor besoekers uit Nederland.
Indien u wil gebruik maak van hierdie unieke "NZAV" Gastehuise, word u vriendelik uitgenooi om kontak op te neem met die koördinators van die netwerk, Johan en Ode Krige van Caledon Villa in Stellenbosch, www.caledonvilla.co.za.
Alternatiewelik kan u 'n keuse maak uit die huidige lys van aanbevole Gastehuise, of inligting aanvra via Suid-Afrika Huis per nzav [at] zuidafrikahuis [dot] nl of telefonies by +31 (0) 20-6249318.